**בטיחות – חומרים מסוכנים**

**⏴ במבט חדש לכיתה ב**

**היקף יחידת הלימוד:** שיעור אחד

**עמודים :** 100 - **1**03

**מטרה**

* התלמידים יסבירו מהם חומרים מסוכנים וכיצד יש להשתמש בהם בתבונה.

**מהלך השיעור**

| **מרכיבי מעגל הלמידה** | **פעילויות** |
| --- | --- |
| **פתיחה** | * מציגים בפני הכיתה שלושה בקבוקונים עם החומרים הבאים:  בושם, מים ואצטון. * עורכים דיון במליאה להעלאת ידע קודם: * כיצד נוכל לזהות איזה חומר יש בכל בקבוקון? * מה מותר לעשות כדי לדעת איזה חומר יש בכל כלי? * מה אסור לעשות? מדוע? * קוראים את קטע המידע **בטיחות**, עמוד 100 ושואלים: * האם מותר להריח, לטעום ולמשש חומרים בסביבה? |
| **התנסות** | * מבצעים את המשימה **כיצד משתמשים בחומרים בחכמה?,** עמוד 101 .   עיקרה של המשימה הוא היכרות עם המושג "חומרים מסוכנים", והדרכה כיצד משתמשים בחומרים בתבונה.  מומלץ להביא לכיתה מכלים ועטיפות של חומרים מסוכנים (חומרי ניקוי ותרופות) ולהראות לילדים את הסימון שעליהם המזהיר אותנו שמדובר בחומר שמסכן את הבריאות שלנו. אפשר לצלם את העטיפות ולהניחן בפינת המדע בליווי כללי הבטיחות. |
| **המשגה** | * קוראים את קטע המידע **זהירות! חומרים מסוכנים.** * עונים על שאלות , עמודים 103-102.   קטע המידע נועד לסייע לתלמידים להמשיג את המושגים ואת הרעיונות שעלו במשימה "כיצד משתמשים בחומרים בתבונה?". אפשר לקרוא את קטע המידע יחד בכיתה ולהסב את תשומת לבם למושגי המפתח שמודגשים בקטע. כמו כן, מוצע לבקש מהתלמידים לתאר את הנושא שבו עוסקת כל פסקה. השאלות הנלוות לתבנית "קוראים, כותבים ומבינים" נועדו לסייע לתלמידים להתמצא בטקסט ולהבין את הרעיונות המרכזיים הגלומים בו: חומרים מסוכנים רבים חשובים לנו, שימוש לא נכון בחומרים כאלה יכול להיות מסוכן. סמלים וסימונים מיוחדים מסייעים לנו לזהות חומרים מסוכנים וכללי בטיחות עוזרים לנו להשתמש בהם במידת הצורך. בשאלה האחרונה התלמידים מתבקשים להכין כרזה בנושא "שימוש נבון בחומרים מסוכנים". חשוב להנחותם להתייחס לחשיבות שיש לחומרים אלה בחיינו וגם לסכנות האורבות למי שאינו שומר על כללי בטיחות מתאימים. |
| **יישום** | * מבצעים את המשימה המתוקשבת [חומרים מסוכנים בבית](http://ofek.cet.ac.il/ab/science/kesem/game.aspx?game=bucket) בסביבת הלמידה "קסם של מדע" באתר אופק למדע וטכנולוגיה, מטח. * מציירים סמל חדש עם סיסמה (תווית) לחומר מסוכן בבית. |
| **סיכום ורפלקציה** | * כיצד נוכל לזהות חומרים מסוכנים? * כיצד נוכל לזהות איזה חומר מכילים בקבוקים שאין עליהם תווית זיהוי. * מה מותר לעשות כדי לדעת איזה חומר יש בכל כלי? * הסבירו מדוע חשוב לזהות חומרים מסוכנים. * מה התחדש לי בשיעור? * כיצד למדנו ומה אהבתי בשיעור? |